Nr. 28.571/13.07.2022

**REFERAT DE APROBARE**

**la Proiectul de hotărâre** **privind aprobarea indicatorilor de performanță financiari și nefinanciari pentru administratorii Aeroportului Internațional Avram Iancu Cluj R.A.**

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| În baza dispoziţiilor articolului 173 alin. (2) litera d) din din O.U.G. nr. 57/2019 privind Codul Administrativ cu modificările şi completările ulterioare, Consiliul Judeţean Cluj exercită, în numele Judeţului Cluj, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.  În conformitate cu dispozițiile O.U.G. nr. 109/2011 privind guvernanţa corporativă a întreprinderilor publice, cu modificările și completările ulterioare, Consiliul Județean Cluj, are calitate de autoritate publică tutelară față de Aeroportul Internațional Avram Iancu Cluj R.A.  Consiliul de administrație al Aeroportului Internațional Avram Iancu Cluj a fost numit prin Hotărârea Consiliului Județean nr. 220 din 22 septembrie 2017, modificată prin Hotărârea Consiliului Județean Cluj nr. 235/2017.  Hotărârea a fost atacată în instanța de contencios administrativ de către Prefectul Județului Cluj și, potrivit art. 3 alin. (3) din Legea contenciosului administrativ nr. 544/2004, cu modificările și completările ulterioare, actele administrative atacate sunt suspendate de drept, până la soluționarea definitivă a cauzei.  Prin Sentința civilă nr. 2864/2020 a Tribunalului Cluj, rămasă definitivă prin Decizia civilă nr. 601/2022 a Curții de Apel Cluj, pronunțate în dosarul nr. 7270/117/2017 având ca obiect anularea Hotărârilor Consiliului Județean Cluj nr. 220/2017 și nr. 235/2017 s-a dispus:   * anularea art. 5 din cuprinsul Hotărârii Consiliului Județean Cluj nr. 220 din 22.09.2017 * anularea în întregime a Hotărârii Consiliului Județean Cluj nr. 235 din 09.10.2017   Urmare a pronunțării Deciziei civile nr. 601/2022 a Curții de Apel Cluj, în data de 23.05.2022, a încetat cauza de suspendare a Hotărârii nr. 220/2017. Astfel, contractele de mandat ale administratorilor încheiate pe o perioadă de 4 ani, începând cu data de 17.10.2017 și-au prelungit valabilitatea până la data de 23.05.2026, ținând cont de faptul că până la data de 23.05.2022, executarea acestora a fost suspendată de drept.  Consiliul de administrație a aprobat planul de administrare și l-a transmis autorității publice tutelare în vederea negocierii și aprobării indicatorilor de performanță financiari și nefinanciari rezultați din acesta, conform art. 13(3) din O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare. |
| * 1. **Cerinţe care reclamă oportunitatea actului administrativ:** |
| Comisia cu atribuții de selecție, negociere indicatori și evaluare a administratorilor de la întreprinderile publice aflate sub autoritatea Consiliului Județean Cluj s-a numit prin Hotărârea Consiliului Judeţean Cluj nr. 217/2021.  Prin adresa nr. 8471/10.06.2022 înregistrată la Consiliul Județean Cluj cu nr. 23.699/2022, Aeroportul Internațional Avram Iancu Cluj R.A. a depus planul de administrare aprobat prin hotărârea consiliului de administrație nr. 8.2/07.06.2022, în vederea negocierii și aprobării indicatorilor de performanță financiari și nefinanciari.  În data de 04 iulie 2022 a avut loc ședința de negociere a indicatorilor de performanță financiari și nefinanciari ai consiliului de administrație al Aeroportului Internațional Avram Iancu Cluj, fapt pentru care s-a încheiat procesul verbal nr. 27.178/04.07.2022.  Cu această ocazie s-a discutat și majorarea indemnizației lunare fixe, la suma netă de 2.000 lei, în vederea alinierii nivelului remunerației membrilor consiliului de administrație al Aeroportului Internațional Avram Iancu Cluj R.A. cu ale celorlalte întreprinderi publice aflate în subordinea Consiliului Județean Cluj.  Conform art. 23 din anexa nr. 2 a H.G. nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice: *“(6) Modalitatea de calcul şi de acordare a componentei variabile se negociază cu autoritatea publică tutelară, se aprobă în condiţiile legii şi se concretizează în anexa la contractul de mandat.”*  Având în vedere că în anul 2022, pentru membrii consiliilor de administrație ai celorlalte întreprinderi publice de sub autoritatea Consiliului Județean Cluj, s-a stabilit nivelul îndemnizației lunare fixe la 2.000 lei, prin proiectul de hotărâre se propune stabilirea aceluiași nivel al indemnizației și pentru membrii consiliului de administrație ai Aeroportul Internațional Avram Iancu Cluj R.A. |
| 1. **Schimbări preconizate:** |
| Indicatorii de performanță financiari și nefinanciari negociați și aprobați constituie elemente față de care se determină componenta variabilă a remunerației pentru administratorii regiei autonome, conform art. 13 (6) din O.U.G. nr. 109/2011 cu modificările și completările ulterioare. |
| **Secțiunea a 2-a - Impactul socio-economic:** |
| În calitate de autoritate publică tutelară, Consiliul Județean Cluj are obligația să transmită periodic către Ministerul Finanțelor Publice informații cuprinse în formularul S1100 privind îndeplinirea indicatorilor - cheie de performanță din contractele de mandat ale administratorilor întreprinderilor publice aflate în subordonare. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Prezentul proiect de hotărâre nu are impact financiar asupra bugetului judeţului. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu e cazul |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Proiectul de act administrativ produce efecte asupra următoarelor acte administrative:   * art. 2 și art. 3 alin. (2) din Hotărârea Consiliului Judțean Cluj nr. 220/2017 modificată prin Hotărârea nr. 235/2017 care se propune spre abrogare; * Hotărârea nr. 12/2018 privind unele măsuri referitoare la indemnizația lunară fixă a administratorilor din consiliile de administrație ale întreprinderilor publice aflate sub autoritatea Consiliului Județean Cluj care se propune spre abrogare. |
| **Secțiunea a 6-a – Anexe la referatul de aprobare:** |
| 1. Procesul-Verbal de negociere al indicatorilor de performanță financiari și nefinanciari nr. 27.178/04.07.2022 |

**INIȚIATOR,**

**VICEPREȘEDINTE**

**Marius Mînzat**

**P R O I E C T DE H O T Ă R Â R E**

**privind aprobarea indicatorilor de performanță financiari și nefinanciari pentru administratorii Aeroportului Internațional Avram Iancu Cluj R.A.**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ……..din…………. privind aprobarea indicatorilor de performanță financiari și nefinanciari pentru administratorii Aeroportului Internațional Avram Iancu Cluj R.A., propus de vicepreședintele Consiliului Județean Cluj, domnul Marius Mînzat, care este însoţit de Referatul de aprobare cu nr. 28.571/2022; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 28.576/2022 şi Avizul cu nr...... din ........ adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare:

* art. 2, 17, art. 58 alin. (1) și (3), art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, ale art. 215 și ale art. 220 – 221 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. a și (2) lit. d) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art.1 din Legea nr. 15/1990 privind reorganizarea unităților economice de stat ca regii autonome și societăți comerciale, cu modificările şi completările ulterioare;
* art.3, pct.1, lit. c), art.8 alin.(3) și (4), art.12 și 13 din Ordonanța de Urgență nr. 109/2011 privind guvernanța corporativă a întreprinderilor publice, cu modificările și completările ulterioare;
* Anexa nr. 2 la Hotărârea nr. 722/2016 pentru aprobarea Normelor metodologice de aplicare a unor prevederi din Ordonanța de urgență a Guvernului nr. 109/2011 privind guvernanța corporativă a întreprinderilor publice;
* art.1 alin. (4), art. 3 alin. (1) din Hotarârea Consiliului Județean nr. 220/22.09.2017 privind numirea Consiliului de administrație al Aeroportului Internațional Avram Iancu Cluj R.A.;
* art. 3 din Hotărârea Consiliului Județean Cluj nr. 217/25.11.2021 privind declanșarea procedurii de selecție a membrilor consiliului de administrație de la unele întreprinderi publice aflate sub autoritatea Consiliului Județean Cluj;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art.1.**Se aprobă indicatorii de performanță financiari și nefinanciari pentru administratorii Aeroportului Internațional Avram Iancu Cluj R.A. și ponderile indicatorilor cheie de performanță (ICP) conform **Anexei** care face parte integrantă din prezenta hotărâre.

**Art.2.** Se aprobă cuantumul indemnizației lunare fixe pentru remunerația membrilor consiliului de administrație al Aeroportului Internațional Avram Iancu Cluj R.A. în sumă netă de 2.000 lei.

**Art.3.** Se aprobă componenta variabilă și parametrii de plată ai componentei variabile a remunerației pentru administratorii Aeroportului Internațional Avram Iancu Cluj R.A., respectiv valoarea a 6 (șase) indemnizații fixe nete lunare care se va acorda anual în funcţie de nivelul de realizare a obiectivelor cuprinse în planul de administrare şi de gradul de îndeplinire a indicatorilor de performanţă financiari şi nefinanciari, respectiv:

1. pentru îndeplinirea indicatorilor minim 100% se acordă componenta variabilă;
2. pentru îndeplinirea indicatorilor sub 100% nu se acordă componenta variabilă.

**Art.4.** Se aprobă completarea contractelor de mandat ale administratorilor Aeroportului Internațional Avram Iancu Cluj R.A. printr-un act adițional cu următoarele elemente:

1. indemizația fixă stabilită conform art.2
2. componenta variabilă a remunerației și parametrii de plată ai componentei variabile stabilite conform art. 3
3. indicatorii de performanță financiari si nefinanciari stabiliți conform art. 1 și care constituie anexă la contractul de mandat.

**Art.6.** Pentru evaluarea anuală, administratorii vor depune rapoartele cu privire la modul de îndeplinire a indicatorilor de performanță, până la data de 31 martie a anului următor celui care stă la baza evaluării.

**Art.7.** La data comunicării se abrogă:

1. art. 2 alin. (1) și art. 3 alin. (2) din Hotărârea Consiliului Județean Cluj nr. 220/2017 privind numirea Consiliului de administrație al Aeroportului Internațional Avram Iancu Cluj R.A;
2. Hotărârea Consiliului Județean Cluj nr. 12/2018 privind unele măsuri referitoare la indemnizația lunară fixă a administratorilor din consiliile de administrație ale întreprinderilor publice aflate sub autoritatea Consiliului Județean Cluj.

**Art.8.** Cu punerea în aplicare a prevederilor prezentei hotărâri se încredinţează Președintele Consiliului Județean Cluj, prin Direcția Generală Buget Finanțe, Resurse Umane, membrii consiliului de administrație și Aeroportul Internațional Avram Iancu Cluj R.A.

**Art.9.** Prezenta hotărâre se comunică Direcţiei Generale Buget, Finanţe, Resurse Umane; membrilor consiliului de administrație și Aeroportului Internaţional Avram Iancu Cluj R.A., precum şi Prefectului Judeţului Cluj şi se aduce la cunoştinţă publică prin afișarea la sediul Consiliului Județean Cluj şi postare pe pagina de internet „www.cjcluj.ro".

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din …… 2022**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membrii ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**VICEPREȘEDINTE**

Marius Mînzat

Nr. 28.576/2022

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | aprobarea indicatorilor de performanță financiari și nefinanciari pentru administratorii Aeroportului Internațional Avram Iancu Cluj R.A. | | |
| **Compartiment de resort:** | DGBFRU- Birou Instituții Publice, Guvernanță Corporativă | | |
| **Secțiunea 1 – Documentare și analiză:** | | | |
| Actele normative specifice, incidente, în cazul acestui proiect de hotărâre, sunt:   * Ordonanța de Urgență nr. 109/2011 privind guvernanța corporativă a întreprinderilor publice, actualizată, cu modificările și completările ulterioare; * Hotărârea Guvernului nr. 722/2016 pentru aprobarea Normelor metodologice de aplicare a unor prevederi din Ordonanța de urgență a Guvernului nr. 109/2011 privind guvernanța corporativă a întreprinderilor publice,   Actele administrative aplicabile proiectului de hotărâre sunt:   * art.1 alin. (4), art. 3 alin. (1) din Hotarârea Consiliului Județean nr. 220/22.09.2017 privind numirea Consiliului de administrație al Aeroportului Internațional Avram Iancu Cluj R.A.; * art. 3 din Hotărârea Consiliului Județean Cluj nr. 217/25.11.2021 privind declanșarea procedurii de selecție a membrilor consiliului de administrație de la unele întreprinderi publice aflate sub autoritatea Consiliului Județean Cluj.   În legătură cu exercitarea atribuțiilor de autoritate publică tutelară, conform OUG nr. 109/2011, cu modificările și completările ulterioare, similar cu reglemetarea propusă prin proiectul de hotărâre, a fost aprobată Hotărârea nr. 55/2022. | | | |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Consiliul de administrație al Aeroportului Internațional Avram Iancu Cluj a fost numit prin Hotărârea Consiliului Județean nr. 220 din 22 septembrie 2017, modificată prin Hotărârea Consiliului Județean Cluj nr. 235/2017.  Prin adresa înregistrată la Consiliul Județean Cluj cu nr. 30058/16.10.2017, Prefectul Județului Cluj ne-a adus la cunoștință faptul că a promovat acțiune în contencios administrativ având ca obiect anularea Hotărârilor Consiliului Județean Cluj nr. 220/2017 și nr. 235/2017 (dosar nr. 7270/117/2017).  Potrivit art. 3 alin. (3) din Legea contenciosului administrativ nr. 544/2004, cu modificările și completările ulterioare, actele administrative atacate sunt suspendate de drept, până la soluționarea definitivă a cauzei.  În perioada 2017-2022 consiliul de administrație al aeroportului a fost alcătuit din administratori provizorii.  Prin Sentința civilă nr. 2864/2020 a Tribunalului Cluj, rămasă definitivă prin Decizia civilă nr. 601/2022 a Curții de Apel Cluj, pronunțate în dosarul nr. 7270/117/2017 având ca obiect anularea Hotărârilor Consiliului Județean Cluj nr. 220/2017 și nr. 235/2017 s-a dispus:   * anularea art. 5 din cuprinsul Hotărârii Consiliului Județean Cluj nr. 220 din 22.09.2017 * anularea Hotărârii Consiliului Județean Cluj nr. 235 din 09.10.2017.   Astfel, contractele de mandat ale administratorilor încheiate pe o perioadă de 4 ani, începând cu data de 17.10.2017 și-au prelungit valabilitatea până la data de 23.05.2026, ținând cont de faptul că până la data de 23.05.2022, executarea acestora a fost suspendată de drept.  În aplicarea art. 1 alin. (4) și art. 3 alin. (1) din Hotărârea Consiliului Județean Cluj nr. 220/2017, consiliul de administrație a depus, la autoritatea publică tutelară, Planul de administrare, cu respectarea termenului legal de 30 de zile, prin adresa nr. 8.471/10.06.2022 înregistrată la Consiliul Județean Cluj cu nr. 23.699/10.06.2022, Plan ce conține și indicatorii de performanță financiari și nefinanciari care, în conformitate cu prevederile art. 3 lit. c) din OUG nr.109/2011 privind guvernanța corporativă a întreprinderilor publice, se negociază și se aprobă de autoritatea publică tutelară.  Consiliul de administrație a elaborat Planul de administrare conform O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare și l-a aprobat prin hotărârea consiliului de administrație nr. 8.2/07.06.2022.  Prin Hotărârea Consiliului Judeţean Cluj nr. 217/2021 s-a numit Comisia cu atribuții de selecție, negociere indicatori și evaluare a administratorilor de la întreprinderile publice aflate sub autoritatea Consiliului Județean Cluj.  În data de 04 iulie 2022 a avut loc ședința de negociere a indicatorilor de performanță financiari și nefinanciari ai consiliului de administrație al Aeroportului Internațional Avram Iancu Cluj, fapt pentru care s-a încheiat procesul verbal nr. 27.178/04.07.2022.  La negocierea indicatorilor de performanță financiari și nefinanciari s-au avut în vedere prevederile O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare, ale H.G. nr. 722/2016 pentru aprobarea normelor metodologice de aplicare a unor prevederi din O.U.G. nr. 109/2011 privind guvernanța corporativă a întreprinderinderilor publice.  În conformitate cu prevederile legale, Indicatorii cheie de performanță (ICP) ai administratorilor executivi vizează activitatea operațională și rezultatele economicofinanciare, în timp ce indicatorii cheie de performanță ai administratorilor neexecutivi derivă în special din responsabilități specifice activităților de guvernanță corporativă și vizează strategia adoptată, monitorizarea activității și a rezultatelor, modul de raportare a oricăror devieri de la indicatorii propuși și propunerile de revizuire.  În acord cu recomandările de la art.25 și 26 din Anexa nr.2- Norme Metodologice pentru stabilirea indicatorilor de performanță financiari și nefinanciari și a componentei variabile a remunerației membrilor consiliului de administrație la Hotărârea Guvernului nr.722/2016, pentru aprobarea Normelor metodologice de aplicare a unor prevederi din Ordonanța de urgență a Guvernului nr.109/2011 privind guvernanța corporativă a întreprinderilor publice, au fost stabilite ponderi ale indicatorilor financiari și nefinanciari, la calculul indicelui global de 100%, pentru administratori, pe termen scurt pe termen mediu și pe termen lung.  Cu această ocazie s-a discutat și majorarea indemnizației lunare fixe, la suma netă de 2.000 lei, în vederea alinierii nivelului remunerației membrilor consiliului de administrație al Aeroportului Internațional Avram Iancu Cluj R.A. cu ale celorlalte întreprinderi publice aflate în subordinea Consiliului Județean Cluj. Remunerațiile administratorilor au fost aprobate prin Hotărârea Consiliului Județean Cluj nr. 55/2022.  Conform art. 23 din anexa nr. 2 a H. G. nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice:  “(*6) Modalitatea de calcul şi de acordare a componentei variabile se negociază cu autoritatea publică tutelară, se aprobă în condiţiile legii şi se concretizează în anexa la contractul de mandat.”*  Astfel, în procesul verbal susamintit, s-a precizat:  “*Componenta variabilă reprezintă valoarea a 6 (șase) indemnizații fixe nete lunare și se va acorda anual, în funcție de gradul de îndeplinire a indicatorilor, respectiv:*  *-pentru îndeplinirea indicatorilor minim 100% se acorda componenta variabilă;*  *-pentru îndeplinirea indicatorilor sub 100% nu se acordă componenta variabilă.”*  După aprobarea prezentei hotărâri se vor încheia acte adiționale la contractele de mandat ale administratorilor Aeroportului Internațional Avram Iancu Cluj R.A. în vederea precizării cuantumului indemnizației lunare fixe pentru remunerația membrilor consiliului de administrație și se vor completa contractele de mandat cu o anexă prin care se aprobă indicatorii de performanță financiari și nefinanciari precum și componenta variabilă a acestora și modul de acordare.  În conformitate cu reglementările cuprinse în Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare, în procesul de elaborare a proiectelor de acte administrative se va urmări abrogarea expresă a dispoziţiilor legale căzute în desuetudine sau care înregistrează aspecte de contradictorialitate cu reglementarea preconizată.  Au fost identificate următoarele prevederi necesar a fi abrogate din Hotărârea Consiliului Județean Cluj nr. 220/2017 privind numirea Consiliului de administrație al Aeroportului Internațional Avram Iancu Cluj R.A:   1. art. 2 alin. (1) - “*Art. 2. (1) Se stabilește cuantumul îndemnizației lunare fixe pentru remunerația membrilor Consiliului de administrație al Aeroportului Internațional Avram Iancu Cluj R.A., în sumă brută de 1500 lei*.” 2. art. 3 alin. (2) - *„(2) Se mandatează Comisia de selecție a administratorilor de la întreprinderile publice aflate sub autoritatea Consiliului Judeţean Cluj, constituită prin Hotărârea Consiliului Județean Cluj nr. 11/2017, să negocieze, în baza Planului de administrare, cu membrii Consiliului de administraţie numiți conform art. 1, indicatorii de performanță financiari şi nefinanciari, care vor fi aprobaţi ulterior de Consiliul Județean Cluj*.”, deoarece Hotărârea Consiliului Județean Cluj nr. 11/2017 a fost abrogată prin Hotărârea nr. 205/2020.   Un alt act administrativ care trebuie abrogat este Hotărârea Consiliului Județean Cluj nr. 12/2018 privind unele măsuri referitoare la indemnizația lunară fixă a administratorilor din consiliile de administrație ale întreprinderilor publice aflate sub autoritatea Consiliului Județean Cluj, deoarece suma brută de 1.800 lei, stabilită prin hotărîre, a fost înlocuită parțial prin Hotărârea nr. 55/2022 iar prin proiectul de hotarâre se propune suma de 2.000 și pt membrii consiliului de administrație al Aeroportului Internațional Avram Iancu Cluj R.A. | | | |
| **Secțiunea a 3-a** **- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):** | | | |
| Prezentul proiect de hotărâre nu are impact financiar asupra bugetului judeţului.  Consiliul de administrație al Aeroportului Internațional Avram Iancu Cluj R.A., va raporta lunar Consiliului Județean Cluj, modul de îndeplinire al indicatorilor de performanță financiari și nefinanciari aprobați .  În calitate de autoritate publică tutelară, Consiliul Județean Cluj are obligația să transmită periodic către Ministerul Finanțelor Publice informații cuprinse în formularul S1100 privind îndeplinirea indicatorilor-cheie de performanță din contractele de mandat ale administratorilor întreprinderilor publice aflate în subordonare. | | | |
| **Secțiunea a 4-a - Concluzii/propuneri:** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a” | | | |
|  | **Prenume și nume** | **Data** | **Semnătura** |
| Avizat: Director General | Cristina Șchiop |  |  |
| Verificat: Șef birou | Andreea Jucan |  |  |
| Elaborat: Consilier | Loredana Bădescu |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE**  **privind aprobarea indicatorilor de performanță financiari și nefinanciari pentru administratorii Aeroportului Internațional Avram Iancu Cluj R.A.** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| Direcția Generală Buget Finanțe Resurse Umane/ Birou Instituții Publice, Guvernanță Corporativă | 15.07.2022 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Cristina Oltean |  | | Avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | individual | | Avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 4 | 20.07.2022 |  |  |